“የፖለቲካ ስልጣን መያዝ ማለት፣ በቀጥታ የአገሪቱን ሃብት በሙሉ መቆጣጠር ማለት ስለሆነ፣ በሊበራል ዴሞክራሲ ስሌት ስልጣን በምርጫ ሊታደል እንደማይቻል ተተንትኖ ነበር። ስልጣን ይዞ፣ ሃብቱን የተቆጣጠረ ሃይል፣ ምንም ቢሆን ይህንን ሃብት፣ በፍላጎት ለሌላ ሃይል ሊያስረክብ እንደማይፈቅድና እንደማይቻል፣… (የፈቃደኝነት ጉድለት ብቻም አይደለም ማለታቸው ነው። አይቻልም እያሉ ነው። ስልጣንን በሰላም ማስረከብና መረከብ… አይቻልም። ግን… ነባሩ መንግስት፣ ቢወድቅስ?)… በሆነ ምክንያት ከስልጣን ቢፈናቀል፣ ስልጣን የያዘው አዲስ ሃይልም እንደገና… ሃብት… ይዞ በስልጣን ለዘለዓለም ለመሰንበት ከመረባረብ ወደኋላ እንደማይል ተመልክቶም ነበር። የፖለቲካ ስልጣንና ሃብት፣ አንድና ያው በሆኑበት አገር፣ ስልጣን በዴሞክራሲያዊ ምርጫ ሊያዝ የሚችልበት ነባራዊ መሰረት እንደሌለ መፅሄቱ ያትታል።”
